Malesian Grand Prix 2015

Malesian Grand Prix 2015 oli Formula 1 -sarjan toinen osakilpailu kaudella 2015. Kilpailu ajettiin Sepang International Circuit -moottoriradalla 29. maaliskuuta. Kilpailun voitti Sebastian Vettel, jolle voitto oli uran 40:s ja samalla ensimmäinen voitto Scuderia Ferrari -tallissa. Samalla Ferrari palasi voittajaksi kahden vuoden tauon jälkeen. == Aika-ajot == Aika-ajot alkoivat kuivalla radalla, mutta toisen aika-ajo-osion aikana alkanut sade vaikeutti olosuhteita. Esimerkiksi Ferrarin Kimi Räikkönen jäi 11:nneksi epäonnistuttuaan ainoalla kuivalla radalla ajetulla kierroksellaan. Paalulle ajoi edelliskilpailun tapaan Mercedeksen Lewis Hamilton tallikaverinsa sijoittuessa kolmanneksi. Mercedes-kuljettajat erotti Ferrarin Sebastian Vettel, joka jäi Hamilton paaluajasta alle sekunnin kymmenyksen. == Kilpailu == Kilpailuun lähti 19 autoa. Manorin Will Stevens ei voinut osallistua kilpailuun teknisten ongelmien vuoksi. Kilpailun alkuvaiheessa Marcus Ericsson pyörähti Sauberillaan hiekalle ja joutui keskeyttämään. Auton siirtämisen ajaksi radalle tuotiin turva-auto, jonka aikana useat kuljettajat päättivät vaihtaa uudet renkaat. Näiden joukossa olleet Mercedes-kuljettajat Hamilton ja Rosberg jäivät ruuhkaan. Kärkeen siirtyi Sebastian Vettel, joka sai merkittävän hyödyn radalle jäämisestä. Ensimmäisellä varikkopysähdyksellään Vettel vaihtoi pehmeämmän rengasseoksen alleen Mercedes-kuljettajien ajaessa kovilla renkailla. Vettel tuli radalle kolmanneksi, mutta saavutti kärkikaksikon nopeasti. Mercedes-kuljettajat joutuivat jälleen vaihtamaan renkaat ja putosivat yli 20 sekunnin päähän Vettelistä. Hamilton sai pienennettyä eron kymmeneen sekuntiin, kunnes Ferrari-kuljettaja teki viimeisen varikkopysähdyksensä. Hamilton ja Rosberg joutuivat kuitenkin tulemaan vielä kolmanteen renkaanvaihtoon ja putosivat Vettelin taakse. Loppukilpailun aikana Vetteliä jahdanneet Mercedes-kuljettajat eivät saaneet kurottua eroa. Kaksi kertaa pysähtynyt Vettel ajoi ensimmäiseen Ferrari- voittoonsa noin kymmenen sekunnin marginaalilla toiseksi ja kolmanneksi sijoittuneisiin Hamiltoniin ja Rosbergiin verrattuna. Voitto oli tallille ensimmäinen sitten Espanjan GP:n 2013. === Tulokset === Sija Nro Kuljettaja Talli Kierrokset Aika/Keskeytys Lähtöruutu Pisteet 1 5 Sebastian Vettel Ferrari 56 1:41.05,793 2 25 2 44 Lewis Hamilton Mercedes 56 +8,569 1 18 3 6 Nico Rosberg Mercedes 56 +12,310 3 15 4 7 Kimi Räikkönen Ferrari 56 +53,822 11 12 5 77 Valtteri Bottas Williams-Mercedes 56 +1.10,409 8 10 6 19 Felipe Massa Williams-Mercedes 56 +1.13,586 7 8 7 33 Max Verstappen Toro Rosso-Renault 56 +1.37,762 6 6 8 55 Carlos Sainz Jr. Toro Rosso-Renault 55 +1 Kierros 15 4 9 26 Daniil Kvjat Red Bull-Renault 55 +1 Kierros 5 2 10 3 Daniel Ricciardo Red Bull-Renault 55 +1 Kierros 4 1 11 8 Romain Grosjean Lotus-Mercedes 55 +1 Kierros 10 12 12 Felipe Nasr Sauber-Ferrari 55 +1 Kierros 16 13 11 Sergio Pérez Force India-Mercedes 55 +1 Kierros 14 14 27 Nico Hülkenberg Force India- Mercedes 55 +1 Kierros 13 15 98 Roberto Merhi Manor-Ferrari 53 +3 Kierrosta 19 Kesk. 13 Pastor Maldonado Lotus-Mercedes 46 Jarrut 12 Kesk. 22 Jenson Button McLaren-Honda 40 Turbo 17 Kesk. 14 Fernando Alonso McLaren-Honda 20 Voimayksikkö 18 Kesk. 9 Marcus Ericsson Sauber-Ferrari 3 Pyörähdys 9 DNS 28 Will Stevens Manor-Ferrari 0 Polttoainejärjestelmä – Lähteet: Lähteet: Lähteet: Lähteet: Lähteet: Lähteet: Lähteet: Lähteet: == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Lewis Hamilton 43 2 Sebastian Vettel 40 3 Nico Rosberg 33 4 Felipe Massa 20 5 Kimi Räikkönen 12 ;Valmistajien pisteet Sijoitus Valmistaja Pisteet 1 Mercedes 76 2 Ferrari 52 3 Williams 30 4 Sauber 14 5 Toro Rosso 12 * Huom!: Vain viiden parhaan sijoitukset sisällytetty. == Lähteet == Luokka:Malesian Grand Prix Luokka:Osakilpailut Formula 1 -kaudella 2015